
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

privind aprobarea deplasării, în perioada 11-13 septembrie 2016,

a unei delegaţii a Municipiului Focşani ȋn Municipiul Majdanpek, Republica Serbia pentru a participa la Ziua Municipiului Majdanpek
          Consiliul local al municipiului Focşani, judeţul Vrancea, întrunit în şedinţă extraordinară;

- analizând Proiectul de hotărâre iniţiat de Primarul Municipiului Focşani şi raportul Serviciului Comunicare, înregistrat la nr. 56606 din 08.09.2016, privind aprobarea deplasării, în perioada 11-13 septembrie 2016, a unei delegaţii a Municipiului Focşani ȋn Municipiul Majdanpek, Republica Serbia, pentru a participa la Ziua Municipiului Majdanpek;

- văzând avizul favorabil al Comisiei de buget și administrație publică, precum și procesul verbal al comisiei de numărare a voturilor secret exprimate;
- în baza art. 36, alin.(1) şi (9) şi în temeiul art. 45, alin. (1) și (5) din Legea nr. 215/2001 privind administraţia publică locală, republicată în 2007, cu modificările şi completările ulterioare;  
HOTĂRĂŞTE:

Art. 1. Se aprobă deplasarea, în perioada 11-13 septembrie 2016, a unei delegaţii a Municipiului Focşani ȋn Municipiul Majdanpek, Republica Serbia, pentru a participa la Ziua Municipiului Majdanpek, delegaţie compusă din:
· Dl. Ungureanu Daniel – consilier local
· D-na Ana-Maria Dimitriu – consilier local
· D-na Carmen Pascaru – consilier juridic, aparatul permanent de lucru al Consiliului Local al Municipiului Focşani
Art. 2. Cheltuielile aferente transportului şi diurnei pentru reprezentanţii Municipiului Focşani, desemnaţi de către Consiliul Local, vor fi suportate din bugetul propriu al Municipiului Focşani, în condiţiile legii.
Art. 3. Prezenta hotărâre va fi comunicată de către Serviciul Administraţie publică locală, agricultură, cadastru, compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Direcţia Resurse umane şi coordonare unităţi subordonate, Direcţia Economică şi Serviciul comunicare.
  PREŞEDINTE DE ŞEDINŢĂ,

      Bogdan Emilian Matişan                                   Contrasemnează,

                                                                  SECRETARUL MUNICIPIULUI 

            FOCSANI                                                                             Eduard Marian Corhană 
Municipiul Focşani, 09 septembrie 2016
Nr. 295

